Maamme kirja: 13. Aalanninlaulu
Se mies on kehno, kelvoton,
 Jost’ ei oo purjeen hoitohon,
 Vaan pelkuri on rannalla,
 Kun myrsky käypi aavalla.
 Nuo neidot illoin istukoot
 Ja kukkasia poimikoot;
 Merelle miesten mieli on,
 Kotiin, vapaasen aallokkoon.

 O, terve Itämereni,
 Ja myrskyt Pohjanlahteni,
 Ja Suomenlahti lystinen,
 Rikas purjeineen, voittoineen!
 Tuop’ joka tuuli aaltonne
 Aalannin saarten rannoille.
 Se mies on kehno, kelvoton
 Jost’ ei oo purjeen hoitohon.

Maamme kirja
Laulut